Държавен вестник, бр. 23, 2015 г., стр. 27

БРОЙ  23	
Д Ъ Р Ж А В Е Н  В Е С Т Н И К 	
СТР.  27  
23. проучва нуждите на Министерството и 
структурите в системата на здравеопазване­
то съобразно инвестиционната стратегия на 
Министерството за осъществяване на здрав­
ната реформа и изготвя предложения за ново 
строителство, реконструкция или ремонт;
24. изготвя предложения и списък за капи­
талови разходи за нуждите на Министерство­
то, второстепенните разпоредители с бюджет 
към министъра и ги предлага за одобряване 
от министъра;
25. участва в процедури за приемане на 
следните финансирани от Министерството 
дейности: проучвателни и проектни работи, 
строителство, доставка на машини и съоръже­
ния, медицинска апаратура и консултантски 
услуги;
26. изготвя техническите задания за възла­
гане на проектиране и строителство на нови 
обекти и реконструкция на съществуващите;
27. организира и провежда експертни тех­
нически съвети за приемане на изготвените 
проекти за строителство и ремонти и участва 
в работата на приемателните комисии на по­
строените и реконструираните обекти;
28. поддържа информационна база данни 
за закупената с целеви средства медицинска 
апаратура от държавния бюджет във второ­
степенните разпоредители с бюджет към ми­
нистъра, като изисква регулярна информация 
за това от техните ръководители;
29. изготвя становища за състоянието на 
сградния фонд и инсталациите на Министер­
ството и на второстепенните разпоредители 
с бюджет към министъра;
30. оказва методологична помощ на вто­
ростепенните разпоредители с бюджет към 
министъра по въпросите на инвестиционните 
разходи и по уточняването на собствеността 
им;
31. предприема действия за съставянето 
и актуализирането на актовете за държавна 
собственост за имотите, предоставени за уп­
равление на Министерството;
32. организира и осъществява дейностите 
по управление на собствеността на Минис­
терството и подпомага министъра при уп­
ражняване на функциите му по управление 
и разпореждане с дълготрайните материални 
активи на Министерството;
33. изготвя и съгласува актове, свързани 
с управлението и разпореждането с имоти и 
вещи – държавна собственост, предоставени 
на Министерството;
34. осъществява процесуалното представи­
телство и правната защита на министъра и 
на Министерството по делата пред Комиси­
ята за защита на конкуренцията, Комисията 
за защита от дискриминация и пред всички 
съдебни инстанции в страната в областите, 
свързани с държавната собственост, и предос­
тавя информация на дирекция „Нормативно 
регулиране и обществени поръчки в здраве­
опазването“ за хода на делата, която се вписва 
в информационната база данни за водените 
от Министерството дела;
35. организира поддръжката в изправност 
на общодостъпните за служителите пожаро­
гасителни средства;
36. извършва транспортното обслужване, 
организира, контролира и отговаря за правил­
ната техническа експлоатация и поддръжка 
на ведомствения автотранспорт;
37. организира и осъществява материално-
техническото снабдяване на Министерство­
то – машини, съоръжения, резервни части, 
инвентар, организационна техника, консу­
мативи, материали и обзавеждане, тяхното 
стопанисване и съхранение;
38. инициира действия по застраховането 
на движимото и недвижимото имущество 
на Министерството съобразно действащите 
нормативни актове;
39. организира и осигурява почистването 
и санитарно-хигиенните условия в админи­
стративната сграда на Министерството и в 
прилежащия є външен район;
40. участва в разработването на правилата 
за пропускателния режим и плана за охраната 
на Министерството; издава пропуски и следи 
за спазването на режима за допускане на 
външни лица в сградата на Министерството.
Чл. 26. Дирекция „Административно-ин­
формационно обслужване и човешки ресурси“:
1. организира и осъществява дейностите 
по регистрирането и движението на доку­
менталния фонд на Министерството чрез 
Автоматизираната система за поддържане и 
обработка на данните за оборота на електронни 
документи и документи на хартиен носител;
2. класира в дела, систематизира и съхра­
нява съгласно Номенклатурата на делата със 
срокове за съхраняването им всички докумен­
ти, създадени от дейността на Министерството;
3. организира и осъществява дейностите 
по използването на документите, съхранявани 
в деловодството и в учрежденския архив на 
Министерството;
4. предоставя справки за състоянието и 
движението на документите, регистрирани в 
Автоматизираната система за управление на 
документооборота;
5. координира техническата дейност по 
подготовката и съгласуването на проекти на 
актове и организира внасянето им за разглеж­
дане на заседания на Министерския съвет;
6. осигурява необходимата информация 
на членовете на политическия кабинет и на 
главния секретар на Министерството относно 
провеждането на заседанията на Министер­
ския съвет;